บตท.ยิ้มโชว์ผลงาน พลิกกำไร104ล้าน
บตท. ปลื้ม 9 เดือนพลิกทำกำไร 104 ล้าน จากปีก่อนยังขาดทุน 54 ล้าน คาดปีนี้เร่งแก้หนี้เสียสำเร็จ
10 ม.ค. 2562

บตท. ปลื้ม 9 เดือนพลิกทำกำไร 104 ล้าน จากปีก่อนยังขาดทุน 54 ล้าน คาดปีนี้เร่งแก้หนี้เสียสำเร็จ
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) เปิดเผยว่า ผลการดำเนินงาน 3 ไตรมาส ระหว่างเดือน ม.ค.-ก.ย. 2561 มีกำไรสุทธิ 104 ล้านบาท ดีขึ้นจากช่วงเดียวกันของปีก่อนที่ขาดทุนสุทธิ 57 ล้านบาท เป็นผลจากการปรับปรุงกระบวนการภายใน และการเร่งแก้ปัญหาหนี้จนทำให้กลับมามีกำไร ทำให้คาดว่าผลดำเนินการปี 2561 บตท.จะมีกำไรสูงสุดตั้งแต่ก่อตั้งมา
สำหรับสินทรัพย์ ณ สิ้นเดือน ก.ย. 2561 รวม 1.91 หมื่นล้านบาท มีตราสารหนี้โครงการแปลงสินทรัพย์เป็นหลักทรัพย์คงค้างที่เป็นหุ้นกู้มีหลักประกัน 1.26 หมื่นล้านบาท โดยกำไรสุทธิส่วนหนึ่งมาจากการบริหารจัดการหนี้เชิงรุก โดยเร่งรัดกระบวนการติดตามการชำระหนี้ รวมทั้งการปรับปรุงเงื่อนไขชำระหนี้เพื่อป้องกันไม่ให้เป็นหนี้ที่ไม่ก่อให้เกิดรายได้ ตลอดจนการปรับปรุงระบบภายในเพื่อให้มีประสิทธิภาพมากขึ้น
นอกจากนี้ บตท.ยังมีผลิตภัณฑ์สินเชื่อที่อยู่อาศัยอัตราดอกเบี้ยคงที่ยาวสูงสุดถึง 10 ปี ซึ่งเป็นอัตราดอกเบี้ยพิเศษสำหรับลูกค้าที่มีประวัติการชำระดี ช่วยลดความเสี่ยงอัตราดอกเบี้ยแบบลอยตัว